
Előterjesztés
Gazdasági Bizottság részére

Tisztelt Bizottság!

Eladók ½ - ½ arányú tulajdonát képezi a Budapest V. kerület 24337/0/A/15 hrsz. alatt felvett, természetben Budapest V. kerület Régi posta utca 13. IV. em. 12. sz. alatt található, 32 m2 alapterületű, lakás megnevezésű ingatlan, a közös tulajdonból hozzá tartozó 40/1000 közös tulajdoni hányaddal, melyet Vevő részére kívánnak értékesíteni. 

Felek az ingatlan vételárát 13.000.000,- Ft-ban határozták meg. (406.250,- Ft/m2)

Vevő a szerződés aláírásával egyidejűleg megfizetett Eladók részére 1.300.000,- Ft-ot foglaló, valamint további 650.000,- Ft összeget előleg jogcímén.

Vevő a fennmaradó hátralékos vételárat, azaz 11.050.000,- Ft-ot 2013. január 10. napjáig vállalta Eladók részére megfizetni.

Eladók a teljes vételár megfizetésekor kötelesek az ingatlant Vevő birtokába adni.

A kulturális örökség védelméről szóló 2001. évi LXIV. törvény 86. § (4) bekezdése szerint műemlék, műemlék jellegű, városképi jelentőségű kategóriában védett ingatlanok tekintetében a fővárosban lévő ingatlan esetén a fővárosi önkormányzatot elővásárlási jog illeti meg. 

Területgazdálkodási szempontból nem javaslom az elővásárlási jog gyakorlását.
Határozati javaslat

A Gazdasági Bizottság úgy dönt, hogy:

A 22/2012. (III.14.) sz. Főv. Kgy. rendelet 50. § (1) bekezdésében biztosított jogával élve a Budapest V. kerület 24337/0/A/15 hrsz. alatt felvett, természetben Budapest V. kerület Régi posta utca 13. IV. em. 12. sz. alatt található, 32 m2 alapterületű lakás megnevezésű ingatlan, a közös tulajdonból hozzá tartozó 40/1000 tulajdoni hányaddal 13.000.000,- Ft vételáron Vevő részére történő elidegenítése során elővásárlási jogával nem kíván élni, egyúttal felkéri a főpolgármestert a lemondó nyilatkozat aláírására.

határidő:
30 nap
felelős: 
a főpolgármester

határozathozatal módja: egyszerű szavazattöbbség
Budapest, 2013.
	

	Dr. Bagdy Gábor
főpolgármester-helyettes


	Láttam főjegyző megbízásából:

	Megyesné dr. Hermann Judit
aljegyző


A személyes adatok védelme érdekében a mellékletek megtekinthetők a Gazdasági Bizottság vagy a Vagyongazdálkodási Főosztály Titkárságán.

mellékletek:
1. kérelem
2. adásvételi szerződés
3. tulajdoni lap

